ગોંડલ તાલુકાના બંધીયા ગામના સરપંચ ઓમદેવસિંહ ઇન્દ્રજીતસિંહ વાઘેલા સોગંદનામુ કરી જણાવ્યું હતું કે તેઓ અને તેઓના પરિવારને ગોંડલના પૂર્વ ધારાસભ્ય જયરાજસિંહ જાડેજાથી જાનનું જોખમ છે, કારણકે ચોરડી ગામના વતની રાજેન્દ્રસિંહ ઝાલા તેઓના મિત્ર હોય જેઓને રાજદીપ કન્સ્ટ્રકશનના માલિક અમરજીતસિંહ જાડેજા, ભાગીદાર રઘુવીરસિંહ રાયજાદા સાથે લીઝને લઇ વિવાદ ચાલી રહ્યો છે અને આ બંનેના ભાગીદાર પૂર્વ ધારાસભ્ય જયરાજસિંહ જાડેજા પણ છે, થોડા સમય પહેલા જયરાજસિંહ જાડેજા નાનાભાઈ હરદેવસિંહ જાડેજા સાથે વાતચીતની મોબાઈલ ઓડિયો ક્લિપ વાયરલ થયેલ હોય જેનો રાગદ્વેષ રાખી જયરાજસિંહ જાડેજા દ્વારા બંધિયા ગ્રામ પંચાયતના સદસ્યો ને દબાણ કરી તેઓ વિરુદ્ધ અવિશ્વાસનો પ્રસ્તાવ અપાવવામાં આવ્યો છે.